Сумын Засаг даргын 2017 оны...04 сарын 14-ны өдрийн

A/38 тоот захирамжийн хавсралт

“СОЁЛЧ БАЙГУУЛЛАГА”, “СОЁЛЧ ӨРХ”, “ЦЭВЭРЧ ГУДАМЖ”

ШАЛГАРУУЛАХ ЖУРАМ

Нэг. Зорилго

Хог хаягдалгүй эрүүл ахуйн шаардлага хангасан орчин бүрдүүлэх, сумын төвийн тохижилт үзэмжийг сайжруулахад иргэдийн санал санаачилгыг дэмжиж урамшуулах.

Хоёр. Шалгаруулах хугацаа

Шалгуур үзүүлэлтийг хангасан байгууллага, өрх, гудамжны тодорхойлолт, холбогдох  материалыг жил бүрийн 12 дугаар сарын 20-ны дотор багийн Засаг дарга  хариуцаж  ЗДТГ-т ирүүлнэ.

Гурав. Шалгуур үзүүлэлт

|  |  |  |
| --- | --- | --- |
| № | Төрөл | Болзол |
| 1 | Соёлч өрх | Зуслан намаржаа газраа тогтмол цэвэрлэдэг байх |
| Худаг, булгийн эхийг хамгаалж  тохижуулсан, горхи, голын голдирлын орчмын хогийг цэвэрлэж бохирдолгүй болгосон байх |
| Өвөлжөө, хаваржааны орчиноо тохижуулж, хөрзөнгөө хаврын улиралд ховхолж, ариутгал халдваргүйжилт хийсэн байх |
| Хашаа байшингаа эмх цэгцтэй байлгаж  орчин тойрныг цэвэрлэдэг байх |
| Хогоо ачуулж хог хаягдлын хураамжаа бүрэн төлсөн байх |
| Жорлон, муу усны нүх, хогийн савтай байх бөгөөд түүнийгээ ариутгаж хэвшсэн байх |
| Хашаагаа бүрэн бүтэн байлгаж будаж өнгө үзэмжтэй болгосон байх. |
| Гэрийн тэжээвэр амьтан /нохой, муур/-аа уяж малладаг, туулгадаг байх |
| Хашаандаа тодорхой хэмжээнд ногоон орчин бүрдүүлсэн байх |
|  | Соёлч байгууллага | Нийтийг хамарсан ажилд тогтмол оролцож хэвшсэн байх. |
| Байгууллагынхаа ойр орчимд 100м газрын хогийг тогтмол цэвэрлэн хоггүй байх |
| Байгууллагаа камержуулсан байх. |
| Хогоо ачуулж хог хаягдлын хураамжаа сар бүр төлсөн байх. |
| Стандартын жорлон, муу усны нүх, хогийн савтай байх бөгөөд түүнийгээ байнга ариутгаж хэвшсэн байх. Ил задгай угаадас асгаагүй байх. |
| Байгууллагынхаа хашааг бүрэн бүтэн байлгаж өнгө үзэмжтэй байлгах |
| Байгууллагынхаа орчинд гэрэлтүүлэгтэй байх. |
| Байгууллагынхаа хашаанд зохих хэмжээний ногоон байгууламжтай байх. |
|  | Хашаандаа барилгын хог, овоолсон шороогүй байх. |
| 2 | Цэвэрч гудамж | Нийтийг хамарсан ажилд зохион байгуулалттай оролцож хэвшсэн байх /жилийн турш, цаашид тогтмол/ |
| Гудамжныхаа хойд, урьд, хажуу талын хогийг тогтмол цэвэрлэж хоггүй болгосон байх |
| Айл өрх бүр ил задгай хог хаягдал, угаадас асгадаггүй байх |
| Хашаа, хашааны хаалгаа жигд /шохойдож будсан/  өнгө үзэмжтэй болгосон байх |
| Хашааны гадна талд жорлон муу усны нүхний шороогүй байх |
| Айл өрхүүд нь гэрийн тэжээвэр амьтдаа уяж малладаг байх |
| Хашаандаа гэрэлтүүлэг, хаягтай байх |
| Ногоон орчин бий болгож мод тарьсан байх |
| Гудамжны ахлагчтай байна |

дөрөв. Бүрдүүлэх материал

4.1. Багийн Засаг даргын тодорхойлолт

4.2. Тухайн жилд хийж хэрэгжүүлж хэвшил болгосон ажил түүнийг нотлох баримт материал, тайланг зурагжуулж ирүүлнэ.

Тав. Шагнал урамшуулал

5.1. Сумын Засаг даргын зөвлөлийн хурлаар хэлэлцүүлж шалгаруулна.

5.2. Жил бүр нэг байгууллага,өрх, гудамж шалгаруулж гэрчилгээ, хаяг, урамшуулал олгоно.